stanford-oval/wikipedia huggingface dataset:
בן צ'פלין
ביוגרפיה

בן צ'פלין נולד בשם בנדיקט ג'ון גרינווד (Benedict John Greenwood) בווינדזור שבמחוז ברקשייר באנגליה. הוא בנם של סינתיה (שם נעורים צ'פלין) ופיטר גרינווד. יש לו שתי אחיות, שרה ורחל, ואח אחד, ג'סטין. צ'פלין החל להתעניין במשחק בנעוריו כשהופיע בהצגה בבית הספר. הוא למד בבית הספר "Princess Margaret Royal Free School", ובגיל 17 נרשם לבית ספר גילדהול למוזיקה ודרמה. בתחילת קריירת המשחק שלו עבד גם בעבודות מזדמנות בין השאר בעבודות פקידות שונות וכסטטיסטיקאי. בסופו של דבר החל להופיע בדרמות של ה-BBC ובסרטי קולנוע בריטיים שונים. הוא בחר את שם הנעורים של אמו כשם הבמה שלו.
קריירה

ב-1992 הופיע צ'פלין בתפקיד הגדול הראשון שלו בסרט הטלוויזיה "Bye Bye Baby" של ערוץ 4 לצדם של ג'יימס פיורפוי וג'ייסון פלמינג. ג'יימס אייבורי ואסמאעיל מרצ'נט ליהקו אותו בתפקיד משרת בסרט "שארית היום" ובדמות קון ויינרייט בסרטם "Feast of July" (מ-1995). צ'פלין קיבל ביקורות חיוביות על הופעתו בתפקיד טום וינגפילד בהפקה הבימתית של סם מנדס למחזה "ביבר הזכוכית" (1995) בלונדון. בשנים 1995 עד 1998 שיחק בדמות מתיו מאלון האגורפובי בסיטקום הבריטי "Game On" ששודר ב-BBC2. הבמאי האמריקאי מייקל להמן ליהק את צ'פלין בתפקיד צלם הנלכד בין שתי נשים (אומה תורמן וג'נין גרופלו) בסרט "על נשים, גברים וחיות אחרות" מ-1966, שהוא גרסה מודרנית של המחזה "סיראנו דה ברז'ראק".
ב-1997 שיחק צ'פלין בתפקיד מוריס טאונסנד בסרט "העלמה מכיכר וושינגטון", עיבוד לרומן באותו שם, בכיכובה של ג'ניפר ג'ייסון לי. הסרט קיבל ביקורות חיוביות אבל נכשל בקופות הכרטיסים. ב-1998 הופיע צ'פלין בדמות הטוראי בל בסרט "הקו האדום" בבימויו של טרנס מאליק. בשנת 2000, אחרי דחיות מרובות, יצא לאקרנים הסרט "נשמות תועות" שצולם בשנת 1998. צ'פלין גילם בסרט את פיטר קלסון.
ב-2001 הופיע צ'פלין בדמות פקיד בנק שרוכש כלה בהזמנה מרוסיה (ניקול קידמן) בסרט "משחקים מפתים". ב-2002 כיכב בסרט "נוסחה לרצח" לצדה של סנדרה בולוק בתפקיד השותף לחקירות רצח. ב-2002 השתתף לצדה של מישל יאו בסרט הטאיוואני "The Touch", וב-2004 גילם את ג'ורג' וילרס, דוכס בקינגהאם השני (אנ') בדרמה הרומנטית "המין היפה", שמתרחש בעולם התיאטרון הבריטי בשנות השישים של המאה השבע עשרה. ב-2005 שיחק בתפקיד משנה בסרט " כרומופוביה", מותחן אפל בכיכובם של פנלופה קרוז, רייף פיינס ואיאן הולם. ב-2005 הופיע צ'פלין בתפקיד קטן בסרט "העולם החדש", סרטו של טרנס מליק על פרשת האהבים בין פוקהונטס (קוריאנקה קילצ'ר) לבין קפטן ג'ון סמית' (קולין פארל). ב-2006 שיחק בסרט "Two Weeks" בדמות אחד מארבעה אחים החוזרים הביתה כדי להיפרד מאמם החולה (סאלי פילד). ב-2007 הופיע צ'פלין בתפקיד משנה בסרט הפנטזיה לילדים "סוס המים". צ'פלין גילם את שחקן התיאטרון הקולנוע האנגלי ג'ורג' קולוריס (אנ') בסרט "אני ואורסון ולס" משנת 2009 בבימויו של ריצ'רד לינקלייטר.
על תפקידו במחזה "ביבר הזכוכית" היה צ'פלין מועמד לפרס אוליבייה להופעה הטובה ביותר בתפקיד משנה, והיה מועמד לפרס טוני לשחקן הטוב ביותר על הופעתו במחזה "Retreat from Moscow". ב-2005 הופיע צ'פלין במחזה "This Is How It Goes" בתיאטרון דונמאר ורהאוס, ב-2007 שיחק במחזה "The Reporter" בתיאטרון המלכותי הלאומי, וב-2012 השתתף במחזה "Farewell to the Theatre" בתיאטרון המפסטד. ב-2013 שיחק בסדרת הטלוויזיה "Dates" של ערוץ 4. עוד בקולנוע גילם את דמות אביה של סינדרלה בסרט "סינדרלה" משנת 2015.
בשנת 2020 התארח בסדרת הטלוויזיה "מכתב למלך" בשירות הסטרימינג של נטפליקס.
קריירה > חיים אישיים

שמו של צ'פלין נקשר עם השחקנית ההודית ראני מוקרג'י ועם השחקנית האמריקאית מייגן דודס (אנ'). ב-2009 החל לצאת עם רוצ'יו אוליבר.
פילמוגרפיה > קולנוע

שארית היום (1993)
(1995) Feast of July
על נשים, גברים וחיות אחרות (1996)
העלמה מכיכר וושינגטון (1997)
הקו האדום (1998)
נשמות תועות (2000)
משחקים מפתים (2001)
נוסחה לרצח (2002)
(2002) The Touch
המין היפה (2004)
כרומופוביה (2005)
העולם החדש (2005)
(2006) Two Weeks
סוס המים (2007)
אני ואורסון ולס (2009)
דוריאן גריי (2009)
לונדון בולווארד (2010)
דרכים לחיות לנצח (2010)
טוויקסט (2011)
(2013) The Wipers Times - סרט טלוויזיה
(2014) War Book
סינדרלה (2015)
ילד קטן (2015)
המרגל סנודן (2016)
האגדה של טרזן (2016)
טובת הילד (2018)
דרכים (2019)
החפירה (2021)
5 בספטמבר (2024)
Family‏ (TBA)
פילמוגרפיה > טלוויזיה

(1995) Game On
מד דוגס (2012-2011) – סדרה בריטית
עולם ללא קץ (2012)
(2013) Dates
הסודות (2014)
דול ואם (2014)
מישהו יודע את שמי (2015)
מד דוגס (2016-2015) – סדרה אמריקאית
חצר עץ התפוח (2017)
מיתוסים אורבניים (2017)
(2018) Press‏
מכתב למלך (2020)
נשות הלעולם לא (2021-הווה)
גברת דייוויס (2023)
הערות שוליים

↑  "Today in History". San Diego Union. 20 ביולי 2009. נבדק ב-14 בספטמבר 2010. {{cite news}}:  (עזרה)
↑  "Ben Chaplin Biography (1970–)". Filmreference.com. נבדק ב-2015-02-18.
1 2  "The truth about Ben: Unleashing charm on and off screen, Chaplin ponders big-time film fame". Thefreelibrary.com. נבדק ב-2015-02-18.
↑  Zac Efron at the Me and Orson Welles UK premiere
↑  Ben Chaplin secretly married his girlfriend Rocio Oliver as he is spotted wearing a wedding ring?
| --- | --- |
בקרת זהויות :  NLI: 987007328272405171  PLWABN: 9810690399005606  BnF: cb14163442w (data)  CANTIC: a11661781  GND: 142261246  ISNI: 0000 0001 0938 925X  LCCN: nr98028001  NKC: pna2009526116  NTA: 31144332X  SNAC: w6bp36k2  SUDOC: 061437611  VIAF: 117439552   WorldCat (עם VIAF): 117439552
כריסטיאן נבארו

| --- | --- |
אין תמונה חופשית
 לידה:  21 באוגוסט 1991 (בן 33) הברונקס, ניו יורק, ארצות הברית ארצות הברית 
 מדינה:  ארצות הברית 
 תקופת הפעילות:  מ-2005
 מקום לימודים:  בית הספר המקצועי לאמנויות הבמה 
 פרופיל ב-IMDb
 
כריסטיאן לי נבארו (באנגלית: Christian Lee Navarro; נולד ב-21 באוגוסט 1991) הוא שחקן אמריקאי, הידוע בתפקידו בתור טוני פדילה בסדרה של נטפליקס "13 סיבות" (2017–2020).
ביוגרפיה

נבארו נולד וגדל בברונקס, ניו יורק, ארצות הברית והוא ממוצא פורטו ריקני.
הוא החל לשחק ב-2005 בגיל 14. בתחילה, הוא נאלץ להילחם על עבודה. הוא כיכב בפרסומות ובסרטים בתקציב נמוך. סרטו הראשון היה Day of the Dead 2: Contagium. בשנת 2007, הוא הופיע בפרק אחד בסדרה "חוק וסדר: כוונה פלילית". ב-2009 הוא הופיע בתפקיד ג'ון ווייט בסרט "Run It". היו לו גם תפקידים בסדרות טלוויזיה שונות, כמו "שוטרים בדם", "מונית ברוקלין" ו"הרומן". נבארו המשיך להופיע בסדרות טלוויזיה שונות עד שקיבל תפקיד חוזר בסדרת הטלוויזיה "ויניל".
הפריצה הגדולה שלו הגיעה ב-2017 כאשר קיבל את התפקיד של טוני פדילה בסדרה המקורית של נטפליקס "13 סיבות".
ב-2018 הופיע בתפקיד קורט בסרטה של מריאל הלר "האם אי פעם תסלחי לי?" בכיכובה של מליסה מקארתי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | Run It | ג'ון ווייט |  |
| 2017 | בושוויק | אדוארדו |  |
| 2018 | האם אי פעם תסלחי לי? | קורט |  |
| 2022 | אור השטן | האב דנטה |  |
| 2023 | The List | ג'ייק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | חוק וסדר: כוונה פלילית | פאקו מנדוזה | פרק: "Senseless" |
| 2013 | שוטרים בדם | חייל מס' 1 | פרק: "To Protect and Serve" |
| 2014 | Taxi Brooklyn | המלצר בובי | פרק: "Double Identity" |
| 2014 | הרומן | ג'ד | פרק: "108" |
| 2015 | רוזווד | קרלוס גומז | פרק: "Pilot" |
| 2016 | ויניל | חורחה | 4 פרקים |
| 2016 | הקרצייה | סיידקיק | פרק: "Pilot" |
| 2017–2020 | 13 סיבות | אנטוניו "טוני" פדילה | תפקיד ראשי (4 עונות); 49 פרקים |
| 2022 | חוק וסדר: מדור מיוחד | קרלוס גוזמן | פרק: "Burning With Rage Forever" |
| 2022 | CSI: לאס וגאס | לותר קנאל | פרק: "In Harm's Way" |
פילמוגרפיה > אינטרנט

| שנה | סדרה | תפקיד | הערות |
| --- | --- | --- | --- |
| 2022–2023 | Critical Role (אנ') | פרידה / ריגלי רינקון | סדרת רשת; 9 פרקים |
| 2024 | Godkiller: Oblivion | Plenus Eutoches (voice) | תפקיד ראשי, מפיק, 11 פרקים |
הערות שוליים

↑  Andreeva, Nellie (8 ביוני 2016). "13 Reasons Why Netflix Series: Dylan Minnette & Katherine Langford Lead Cast". Deadline Hollywood. נבדק ב-16 בספטמבר 2016. {{cite web}}:  (עזרה)
↑  "Sorry, 13 Reasons Why Fans But This Popular Theory Has Been Debunked" (באנגלית). נבדק ב-2018-01-12.
↑  13 Reasons Why's Christian Navarro Just Had His Say On A Major Fan Theory, MTV (באנגלית)
↑  Shea, Ryan (21 בינואר 2021). "'13 Reasons Why' Stud Christian Navarro Shows Off His Buff Bod". Instinct Magazine. נבדק ב-4 במרץ 2021. {{cite news}}:  (עזרה)
↑  "Critical Role Makes a Radical Change to Its Table Lineup". CBR (באנגלית). 2023-03-17. נבדק ב-2023-05-19.
↑  "Critical Role Fans Believe Another Major Party Shakeup Is on the Horizon". CBR (באנגלית). 2023-05-17. נבדק ב-2023-05-19.
↑  Zeoli, Rowan (24 במאי 2024). "Killing a god and finding a friend at the end of the world". Rascal News (באנגלית). ארכיון מ-8 באוגוסט 2024. נבדק ב-8 באוגוסט 2024. {{cite web}}:  (עזרה)
↑  "Godkiller: Oblivion from BlackwaterDnD". Minnesota WebFest. 2024. ארכיון מ-8 באוגוסט 2024. נבדק ב-8 באוגוסט 2024. {{cite web}}:  (עזרה)
| --- | --- |
בקרת זהויות :  GND: 1168610656  ISNI: 0000 0004 9915 018X  LCCN: no2018051802  VIAF: 5756152503017610800006   WorldCat (עם VIAF): 5756152503017610800006
מרי גיי סקנלון

מרי גיי סקנלון (באנגלית: Mary Gay Scanlon; נולדה ב-30 באוגוסט 1959) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס החמישי של קהיליית פנסילבניה. מחוז בחירה זה מצוי בדרום-מערב פנסילבניה, בסיסו במחוז דלאוור, מחוז שרובו פרוורי, והוא כולל חלקים ממחוזות צ'סטר ומונטגומרי, וחלקים מדרום ודרום מערב פילדלפיה. היא נבחרה לראשונה אל הקונגרס בבחירות מיוחדות שהתקיימו ב-2018, וכשהושבעה ב-13 בנובמבר 2018 בילתה את שלהי הימים של הקונגרס ה-115 של ארצות הברית כנציגת מחוז הקונגרס השביעי, ולאחר מכן עברה לייצג את מחוז הקונגרס החמישי עם התכנסות הקונגרס ה-116.
ביוגרפיה

סקנלון נולדה וגדלה בווטרטאון (Watertown) שבאפסטייט ניו יורק. היא בתם של דניאל ג'יי סקנלון ג'וניור וקרול פלורנס יהלה, ולה שתי אחיות: אליזבת מאורה סקנלון ומ. קת'לין סקנלון. אביה היה עורך דין ומונה לשופט במשרה חלקית בשנת 1971, וב-1993 המתנה לכס השיפוט במשרה מלאה. סבה מצד אמה, ליאו ג'יי יהלה (Yehle), היה שופט בבית המשפט לענייני משפחה שסייע בניסוח הקוד המשפטי הראשון לנוער במדינת ניו יורק במהלך שנות ה-60 של המאה ה-20. בשנת 1980 השלימה סקנלון באוניברסיטת קולגייט לימודי תואר ראשון במשפטים, וב-1984 קיבלה תואר שני במשפטים מאוניברסיטת פנסילבניה. בתום לימודיה הגבוהים הייתה לעוזרת משפטית בבית המשפט העליון של פנסילבניה.
בשנת 1985 ייצגה סקנלון ילדה בת 11 שעברה התעללות מינית. הליטיגציה בתיק משפטי זה הובילה את סקנלון לדבוק בקריירה בתחום דיני ציבור. ב-1994 קיבלה את "פרס נאמנות", ההוקרה הגבוהה ביותר לשירות ציבורי המוענק למשפטנים מאת לשכת עורכי הדין בפילדלפיה. סקנלון שימשה כעורכת דין במרכז לדיני החינוך של פילדלפיה, וסייעה ביישום חוקי חינוך מיוחד, בטרם הצטרפה למשרד עורכי הדין "באלרד ספאר" כיועצת משפטית פרו בונו. בתפקיד זה עזרה בתיאום מתן שירותים משפטיים בחינם לבעלי הכנסה נמוכה. היא שיתפה פעולה עם קרן "Wills for Heroes", וסיפקה מסמכים משפטיים ללא תשלום. למשל, סקנלון סייעה לאישה צעירה מגינאה שסבלה מאנמיה חרמשית להשיג תושבות קבע בארצות הברית.
בשנת 2006 מונתה לסגנית יושב ראש ועדת המיסוי של פנסילבניה. בשנה העוקבת הצטרפה לדירקטוריון מחוז בית הספר וולינגפורד-סווארת'מור וכיהנה כנשיאתו בשנים 2009–2011. היא המשיכה לכהן כחברה בדירקטוריון זה עד לשנת 2015.
ב-25 בפברואר 2018 השיקה סקנלון את מסע הבחירות שלה אל בית הנבחרים של ארצות הברית במחוז הקונגרס החמישי של פנסילבניה, לקראת בחירות האמצע באותה השנה. המחוז נספר בעבר כמחוז הקונגרס השביעי, ונציגו היה פט מיהאן (אנ') הרפובליקני שהודיע חודש קודם לכן על פרישתו מהחיים הפוליטיים. ב-15 במאי נבחרה למועמדת המפלגה הדמוקרטית. מיהאן התפטר מהקונגרס ב-27 באפריל, חודש טרם הבחירות המקדימות, לכן הוכרז על קיום בחירות ביניים, בהן סקנלון התמודדה כמועמדת הדמוקרטית. ב-6 בנובמבר, יום הבחירות בארצות הברית, התקיימו במקביל בחירות ביניים לצד בחירות רגילות, ובשתי המערכות ניצחה סקנלון.
היא הושבעה לתפקידה כנציגת מחזו הקונגרס השביעי ב-13 בנובמבר 2018. היא הייתה אחת מארבע נשים דמוקרטיות שנבחרו לקונגרס מפנסילבניה בבחירות 2018, לצד סוזן ויילד, כריסי הולאהן ומדליין דין. משלחת הקונגרס של פנסילבניה הייתה בעבר מורכבת כולה מגברים. היא הדמוקרטית השלישית בלבד שייצגה את המחוז ואת גלגוליו הקודמים מאז 1939. בינואר 2019, עם התכנסות הקונגרס ה-116 של ארצות הברית, הועברה למחוז הקונגרס החמישי.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
| --- | --- |
בקרת זהויות :  SNAC: w6kb402z  US Congress: S001205
קרל טימולאון פון נף

| --- | --- |

 לידה:  14 באוקטובר 1804 Püssi, אסטוניה 
 פטירה:  5 בינואר 1877 (בגיל 72) סנקט פטרבורג, האימפריה הרוסית 
 מקום קבורה:  Simuna Churchyard 
 מקום לימודים:  אקדמיית דרזדן לאמנות יפה 
 זרם באמנות:  האומנות האקדמית 
 פרסים והוקרה:  עיטור  ולדימיר הקדוש, דרגה 3  עיטור  אנה הקדושה,  דרגה ראשונה  מסדר סטניסלב הקדוש, דרגה 1  מסדר ולדימיר הקדוש, דרגה 2  מסדר סנטה אנה, דרגה 2 
 
קרל טימולאון פון נף (ברוסית: Тимофей Андреевич Нефф;‏ 14 באוקטובר 1804 – 5 בינואר 1877) היה אמן ממוצא גרמני בלטי.
ביוגרפיה

קרל טימולאון פון נף נולד בבית אחוזה בנו-איסנהוף, באסטוניה של האימפריה הרוסית, בשנת 1804. אמו הייתה אומנת צרפתית באחוזה; הוא היה ילד לא חוקי. הוא החל ללמוד אמנות באסטוניה בהדרכתו של קארל פון קוגלגן והמשיך באקדמיה לאמנויות בדרזדן, גרמניה. הוא סיים שם את לימודיו בשנת 1825. לאחר סיום לימודיו הוא נסע וחילק את זמנו בין אסטוניה, איטליה וסנט פטרסבורג, הבירה הקיסרית. בסנט פטרבורג קיבל הזמנה לצייר את בנותיו של הקיסר ניקולאי הראשון.
הדיוקן התקבל היטב כאשר מכאן ואילך נקשר לבית המלוכה, ועשה קריירה כאמן הפועל למען המעמדות הגבוהים בחברה. הוא קיבל עבודות יוקרתיות בסנט פטרבורג ומחוצה לה. כהוקרה על פועלו, במיוחד על תרומה לקישוט האמנותי של כמה כנסיות, הוא זכה בנדיבות בהכרה רשמית. בנוסף, הוא הפך לאחד מיועציו הקרובים ביותר של הקיסר בשאלות הקשורות לאמנות. בשנת 1846 הוא מונה לחבר כבוד באקדמיה של פירנצה ולאחר שסיים את עיטור חלקים מהאיקונוסטאזיס של קתדרלת סנט אייזק בסנט פטרסבורג, היה מועמד להיות חבר באקדמיה הקיסרית הרוסית לאמנויות. בעקבות הצלחותיו הרבות הוא בנה בית אחוזה איטלקי כדי לשכן את אוסף האמנות האישי שלו באסטוניה.
יצירה

כאמן חצר, פון-נף זכה להערכה כדיוקנאי וצייר של נושאים אקדמיים טיפוסיים שהיו אז פופולריים, בעיקר מתרחצים ונימפות עירומות. כאמור, הוא תרם לעיטור האמנותי של קתדרלת אייזק הקדוש, סנט פטרבורג, קתדרלת ישו המושיע, במוסקבה וקתדרלת הלסינקי, בפינלנד. כמו כן קישט כנסיות מחוץ לאימפריה הרוסית: בניס, צרפת ובויסבאדן, גרמניה ועוד.
כמה מיצירותיו מוצגות היום במוזיאון לאמנות של אסטוניה.
הערות שוליים

↑  Ross, Jaan. "Neff's Bildnis der Gattin". Conference on Interdisciplinary Musicology (CIM07). Archived from the original
↑  Abel, Tiina (2004). "Art Collection as a Manifesto". Estonian Institute. Archived from the original
↑  Praust, Valdo. "Muuga Manor". Estonian Manors Portal. www.mois.ee
↑  EKM Digitaalkogu, digikogu.ekm.ee
| --- | --- |
בקרת זהויות :  GND: 123077443  ISNI: 0000 0001 1651 1671  LCCN: n2006078457  RKD: 59057  SUDOC: 167594400  ULAN: 500112455  VIAF: 58511598   WorldCat (עם VIAF): 58511598
טום וריקה

| --- | --- |
אין תמונה חופשית
 לידה:  13 במאי 1964 (בן 60) פילדלפיה, ארצות הברית 
 מדינה:  ארצות הברית 
 תקופת הפעילות:  מ-1987 
 מקום לימודים:  סטודיו ויליאם אספר  Haverford High School 
 בן או בת זוג:  Kira Arne 
 מספר צאצאים:  2
 פרופיל ב-IMDb
 
טום וריקה (באנגלית: Tom Verica; נולד ב-13 במאי 1964) הוא שחקן, במאי ומפיק אמריקאי, הידוע בעיקר בזכות תפקידו כסם קיטינג בדרמה "המדריך לרוצח". הוא גם גילם את ג'ק פריור בדרמה "חלום אמריקאי" שזכתה לשבחים. כבמאי, הוא ידוע בזכות הדרמות של שונדה ריימס. מ-2012 עד 2018, וריקה שימשה כמפיק ובמאי של "סקנדל". כיום הוא מפיק בפועל ובמאי של הדרמה של נטפליקס, "ברידג'רטון".
ביוגרפיה

וריקה נולדה ב-13 במאי 1964 בפילדלפיה, פנסילבניה, ארצות הברית להורים סוכני נדל"ן. הוא ממוצא איטלקי מצד אביו ומוצא גרמני מצד אמו. תפקידו הראשון בטלוויזיה היה באופרת הסבון "כל ילדיי" של ABC ב-1987. מאוחר יותר היה לו תפקיד ב"פרקליטיי אל איי", ותפקידי אורח ב"שפץ ביתך","Picket Fences" ו-"NYPD Blue". בקולנוע הוא הופיע ב-"מת לחיות 2", "יום האב", "דרקון אדום" ו"זודיאק".
וריקה גילם את האסטרונאוט ריצ'רד גורדון במיני-סדרה From The Earth To the Moon" (1998)".
בין השנים 2002 ל-2005 כיכב וריקה לצד גייל אוגריידי בדרמה המשפחתית של NBC, "חלום אמריקאי" כאב המשפחה ג'ק פרייר. לאחר ביטול הסדרה, וריקה שיחק בתפקידי אורח ב"חוק וסדר: מדור מיוחד", "האוס", "בוסטון ליגל", "האנטומיה של גריי" ו"המפענחת", וכן שיחק במספר פרקים ב"ה-4400" ו"התשע".
בתחילת שנות ה-2000 החל וריקה את הקריירה שלו כבמאי טלוויזיה. הוא ביים את הפרקים של למעלה מ-20 תוכניות טלוויזיה, כמו "חלום אמריקאי", "בוסון ליגל", "כסף סקסי מלוכלך", "בטי", "נשות הצבא", "המנטליסט" ועוד. הוא היה במאי של מספר פרקים בדרמות של שונדה ריימס, "האנטומיה של גריי", "מרפאה פרטית" ן"סקנדל". בסקנדל הוא שימש כמפיק שותף מאז 2012. בשנת 2014, הוא לוהק לצד ויולה דייוויס לסדרה "המדריך לרוצח".
מ-2018 עד 2019, הוא הפיק את "For the People".
ב-2023 היה הבמאי והמפיק הבכיר של הסדרה "ברידג'רטון: סיפורה של המלכה שרלוט" ששודרה בנטפליקס.
חיים אישיים

בשנת 2000 התחתן עם השחקנית קירה ארנה. לזוג בן ובת.
ב-7 באוקטובר 2023 עם המתקפה על ישראל פרסם פוסט תמיכה בישראל, ונגד פעולות חמאס.
פילמוגרפיה > כשחקן > קולנוע

| שנה | סרט | תפקיד | הערות |
| --- | --- | --- | --- |
| 1990 | מת לחיות 2 | קאהן |  |
| 1993 | Eight Hundred Leagues Down the Amazon | מנואל |  |
| 1997 | יום האב | פיטר |  |
| 1997 | Loose Women | הבלש לורן |  |
| 1999 | אוהב סגנון אמריקאי | רון | קטע: "אהבה ותמרון היימליך" |
| 1999 | ליצור קשר |  |  |
| 2002 | נוסחה לרצח | התובע ד"ר אל סוונסון |  |
| 2002 | דרקון אדום | צ'ארלס לידס |  |
| 2006 | גיבורי הדגל | סגן פנל |  |
| 2007 | זודיאק | ג'ים דנבר |  |
פילמוגרפיה > כשחקן > סרטי טלוויזיה

| שנה | סרט | תפקיד |
| --- | --- | --- |
| 1993 | Donato and Daughter | בובי קיגן |
| 1994 | The Babymaker: The Dr. Cecil Jacobson Story | גרג בנט |
| 1994 | Breach of Conduct | סגן טד לוץ |
| 1995 | Not Our Son | רנדי ליצ'פילד |
| 1996 | תיק ההתנקשות | ג'ק בירן |
| 1998 | אבוד במשולש ברמודה | בריאן פוסטר |
| 2009 | תוכנית להגנת נסיכות | ג'ו מייסון |
פילמוגרפיה > כשחקן > סדרות טלוויזיה

| שנה | סדרה | תפקיד | הערות |
| --- | --- | --- | --- |
| 1987 | כל ילדיי | דונקן | פרקים לא ידועים |
| 1989 | זינוק לאתמול | אימפללה | פרק: "ילד קמיקזה - 6 ביוני 1961" |
| 1991 | פרקליטיי אל איי | בילי קסטרוורטי | 9 פרקים |
| 1992 | שפץ ביתך | צ'ארלי. | פרק: "האושר להיות טיילור הלילה" |
| 1992 | גדרות פיקט | בריאן רוניק | פרק: "גברת הנחש" |
| 1993 | חוף דרום | ברוק וויאט | פרק: "תתמחישי" |
| 1993 | הירח מעל מיאמי | ג'ייק. | פרק: "חושבת נהר השחור" |
| 1993 | סיינפלד | דוקטור. | פרק: "ההפנייה" |
| 1995 | NYPD Blue | ד"ר פול דרוזינסקי | פרק: "סעות עם אנדי" |
| 1995 | Matlock | קרייג בראונינג | פרק: "המאבדה" |
| 1995–1996 | סנטרל פארק מערב | מרק מריל | 18 פרקים |
| 1996 | The Big Easy | טיירל | פרק: "הוטשוטס" |
| 1997 | אקדח | הסוכן המהיר | פרק: "הטיל" |
| 1997 | כמעט מושלם | סטיבן אקסטסי | פרק: "זה מה שקורה כשאתה לא צופה ב-PBS" |
| 1997–1998 | האמת העירומה | ג'ייק סאליבן | 22 פרקים |
| 1998 | מפה עד הירח | דיק גורדון | 3 פרקים |
| 1999–2002 | ויל וגרייס | דני. | 2 פרקים |
| 1999 | פרובידנס | קייל מורן | 13 פרקים |
| 2001 | פרייז'ר | ג'ים. | פרק: "יום במאי" |
| 2001 | Citizen Baines | אנדי קרלסון | 4 פרקים |
| 2001–2004 | State of Grace | טומי אוסטין | 6 פרקים |
| 2002 | Crossing Jordan | מיטש ויילנד | פרק: "קרובי משפחה" |
| 2002 | Baby Bob | ג'ייק. | פרק: "אמנות לספר סיפור" |
| 2002 | מגע של מלאכים | בריאן | פרק: "הצעמונים של סנט פיטרס" |
| 2002–2005 | חלום אמריקאי | ג'ק פריור | 61 פרקים |
| 2005 | מדריך של הילדה הרעה | קית | פרק: "המדריך להיכנס ולצאת" |
| 2005 | ה-4400 | ד"ר מקס הודסון | 3 פרקים |
| 2006 | חוק וסדר:מדור מיוחד | ג'ייק האנטר | פרק: "הפצצה" |
| 2006 | האוס | מרטין | פרק: "סקין טיף" |
| 2006 | בוסטון ליגל | א.ו.אס.א. קרל ניוול | פרק: "טריק או לטפל" |
| 2006–2007 | התשע | אד נילסון | 10 פרקים |
| 2008 | האנטומיה של גריי | מייקל נוריס | פרק: "תעורר" |
| 2009 | שקר לי | פול ארונסון | פרק: "אהבה תמיד" |
| 2009 | מדיום | הבלש אהרון קרבר | פרק: "העתיד כה בהיר" |
| 2010 | המפענחת | הבלש סטיב הייווארד | פרק: "קפוץ את האקדח" |
| 2014–2020 | המדריך לרוצח | סאם קיטינג | 23 פרקים |
| 2017 | Dropping the Soap | מיטש ג'טלין | פרק: "קומה ספונטנית" |
פילמוגרפיה > כבמאי

| שנה | סדרה | הערות |
| --- | --- | --- |
| 2004 | חלום אמריקאי | 2 פרקים |
| 2007 | מה עם בריאן | פרק: "מה עם חברים מוזרים למיטה...?" |
| 2007 | שש מעלות | פרק: "חפצים במראה" |
| 2007–2008 | בוסטון ליגל | 2 פרקים |
| 2007–2011 | האנטומיה של גריי | 9 פרקים |
| 2008 | גברים בעצים | פרק: "קרא בין המוחות" |
| 2008 | המנקה | פרק:"רבקה" |
| 2008 | האויב הגרוע ביותר שלי | פרק: #1.10 |
| 2008–2012 | מרפאה פרטית | 7 פרקים |
| 2009 | בטי המכוערת | 2 פרקים |
| 2009 | החיה | פרק:"רחמים" |
| 2009 | סקסית מלוכלכת כסף | פרק:"העובדות" |
| 2009 | נשות הצבא | פרק: "ככל שעובר הזמן" |
| 2009 | איסטוויק | פרק: "נמלים אדומות ואלמנות שחורות" |
| 2010 | הסוף העמוק | פרק: "שקרים לבנים, עניבות שחורות" |
| 2010 | הבלתי רגילים | פרק: "אין משפחה רגילה" |
| 2011–2012 | המנטליסט | 3 פרקים |
| 2011–2012 | חוק הארי | 2 פרקים |
| 2012 | גוף ההוכחה | פרק: "הולך ויראלי, חלק 2" |
| 2012–2018 | סקנדל | 16 פרקים; גם מפיק בכיר |
| 2017 | עדיין חוצה כוכבים | פרק: "הגיהנום ריק וכל השדים כאן" |
| 2018–2019 | למען העם | 6 פרקים; גם מפיק בכיר |
| 2020 | תחנה 19 | פרק: "אין ימי חופש |
| 2020 | אקדמיית המטרייה | 2 פרקים |
| 2020–2022 | ברידג'רטון | 4 פרקים |
| 2021 | להמציא את אנה | 2 פרקים |
| 2023 | ברידג'רטון: סיפורה של המלכה שרלוט | 6 פרקים; גם מפיק בכיר |
הערות שוליים

↑  "Tom Verica | Movies and Biography". Yahoo! Movies. נבדק ב-20 במאי 2014. {{cite web}}:  (עזרה)
↑  Sklar, Ronald (13 ביוני 2003). "Tom Verica". PopEntertainment. נבדק ב-28 בנובמבר 2014. {{cite web}}:  (עזרה)
↑  06/10/2013 11:56 am EDT (10 ביוני 2013). "'American Dreams' Reunion: Unaired Alternate Ending Showed Where The Pryors Ended Up". Huffington Post. נבדק ב-20 במאי 2014. {{cite web}}:  (עזרה)
↑  Tom Verica: Director, ABC's Scandal — The New Potato, web.archive.org, ‏2015-04-25
↑  "Tom Verica Cast In ABC Pilot 'How To Get Away'; Morgan Spector In NBC's 'Coercion'". Deadline. נבדק ב-20 במאי 2014. {{cite web}}:  (עזרה)
↑  Instagram, www.instagram.com
↑  https://twitter.com/tomverica/status/1036325510991630336, X (formerly Twitter)
| --- | --- |
בקרת זהויות :  ISNI: 0000 0000 4479 2450  LCCN: no2004102620  VIAF: 71110959   WorldCat (עם VIAF): 71110959
ז'אן-מארק פונוויאן

ז'אן-מארק פונוויאן (בצרפתית: Jean-Marc Pontvianne; נולד ב-6 באוגוסט 1994) הוא אתלט צרפתי, זוכה מדליית ארד באליפות אירופה (מינכן 2022) בקפיצה משולשת.
ביוגרפיה

פונוויאן נולד וגדל בנים שבצרפת.
ביוגרפיה > 2017

באליפות אירופה באולם שנערכה בבלגרד שבסרביה במרץ סיים במקום שישי בקפיצה משולשת בתוצאה של 16.90 מטר.
באליפות העולם שנערכה בלונדון שבממלכה המאוחדת באוגוסט סיים במקום שמיני בקפיצה משולשת בתוצאה של 16.79 מטר.
ביוגרפיה > 2018

באליפות אירופה שנערכה במינכן שבגרמניה באוגוסט סיים במקום שביעי בקפיצה משולשת בתוצאה של 16.61 מטר.
ביוגרפיה > 2019

באליפות העולם שנערכה בדוחה שבקטר באוקטובר סיים במקום 26 בקפיצה משולשת בתוצאה של 16.31 מטר.
ביוגרפיה > 2021

באולימפיאדת טוקיו שנערכה באוגוסט לא הצליח לקבוע תוצאה במוקדמות קפיצה משולשת.
ביוגרפיה > 2022

באליפות העולם באולם שנערכה בבלגרד במרץ סיים במקום שביעי בקפיצה משולשת בתוצאה של 16.62 מטר.
באליפות העולם שנערכה ביוג'ין שבאורגון, ארצות הברית, ביולי, סיים במקום שמיני בקפיצה משולשת בתוצאה של 16.86 מטר.
ביוגרפיה > 2022 > מדליית ארד באליפות אירופה

באליפות אירופה שנערכה במינכן שגרמניה באוגוסט זכה במדליית ארד בקפיצה משולשת בתוצאה של 16.94 מטר, אחרי פדרו פאבלו פיצ'רדו מפורטוגל (17.50 מטר) ואנדראה דלאוואלה מאיטליה (17.04 מטר).
ביוגרפיה > 2023

באליפות העולם שנערכה בבודפשט שבהונגריה באוגוסט סיים במקום 14 בקפיצה משולשת בתוצאה של 16.64 מטר.
ביוגרפיה > 2024

באליפות אירופה שנערכה ברומא שבאיטליה ביוני סיים במקום שישי בקפיצה משולשת בתוצאה של 17.04 מטר.
באולימפיאדת פריז שנערכה באוגוסט סיים במקום 13 בקפיצה משולשת בתוצאה של 16.79 מטר.
שיאים אישיים > אצטדיון

קפיצה משולשת: 17.20 מטר (2020)
שיאים אישיים > אולם

קפיצה משולשת: 17.13 מטר (2017)
איסידור וורובקייביץ'

| --- | --- |
ציור דיוקן משנת 1881 מאת יוזף מוקאז'ובסקי
ציור דיוקן משנת 1881 מאת יוזף מוקאז'ובסקי
 לידה:  17 במאי 1836 צ'רנוביץ', דוכסות בוקובינה, נחלת כתר של אוסטריה, האימפריה האוסטרית 
 פטירה:  19 בספטמבר 1903 (בגיל 67) צ'רנוביץ, האימפריה האוסטרו-הונגרית 
 מוקד פעילות:  האימפריה האוסטרית, האימפריה האוסטרו-הונגרית 
 מקום לימודים:  אוניברסיטת צ'רנוביץ, האוניברסיטה למוזיקה ואמנויות הבמה של וינה 
 סוגה:  מוזיקה דתית, אופרטה, מוזיקת מקהלה, שירה אמנותית 
 שפה מועדפת:  אוקראינית, רומנית, גרמנית 
 
איסידור ווֹרוֹבּקייביץ' או סידיר איוואנוביץ' ווֹרוֹבּקייביץ' (באוקראינית: Сидір Іванович Воробкевич, ברומנית: Isidor Vorobchievici;‏ 6 במאי 1836 צ'רנוביץ – 18 בספטמבר 1903 צ'רנוביץ) היה כומר, מורה, סופר, מלחין, מנצח מקהלה, וחוקר פולקלור אוקראיני מבוקובינה, כתב בשפות אוקראינית (רוטנית), רומנית וגרמנית. איוואן פרנקו כינה אותו "העפרוני הראשון של הספרות האוקראינית".